তালেবান সংস্থা কর্তৃক সদ্যই ইউটিউব-এ ছাড়া হয়েছে তিন মিনিটের একটি বর্বর হত্যাদৃশ্য। যেন বা অপরাধ জগতের কোনও ভয়ঙ্কর ফিল্মি দৃশ্য .. কিন্তু না, এটি মোটেও ফিল্মি দৃশ্য না। এটি একটি নিদারুণ সত্য ঘটনা .. ভিডিওতে ধারণকৃত। আনন্দবাজার পত্রিকার খবর-এর সূত্র থেকে জেনেছি আফগানিস্তান-এর পরোয়ান প্রদেশে বাইশ বছর বয়েসি নজিবা বিয়ে করে স্থানীয় এক তালিবান কম্যান্ডারকে। বিবাহের পর অপর এক কম্যান্ডারের নজিবা-র ‘পরে নজর পড়ে এবঙ অই কম্যান্ডার আকৃষ্ট হয়ে পড়ায় তালিবানদের দলীয় শৃঙ্খলা বজায় রাখবার জন্যই নজিবা-র বিরুদ্ধে আনা হয় বিবাহ বহির্ভূত সম্পর্ক গড়বার অন্যায় অভিযোগ। এবঙ একটি বিচার সভা বসিয়ে নজিবা-কে দোষী সাব্যস্ত করে। যেখানে নজিবা-র বক্তব্য দেয়ার কোনও অধিকার দূরের কথা নজিবা তার পাশে পরিবারের কাউকে পায়নি ! ভিডিওতে ধারণকৃত দৃশ্যে দেখা যায় যে সারা শরীর ছাইরঙ বোরখা আবৃত পেছনমুখ করে একটি মেয়ে বসা .. এবঙ তাকে ঘিরে রেখেছে শতাধিক লোক .. হঠাত এক দাঁড়িওয়ালা লোক মন্ত্রোচ্চারণের ভঙ্গিতে বিড়বিড় করতে-করতে হাতের এ-কে ৪৭ থেকে এক পশলা গুলি চালালো মেয়েটির দিকে .. মুহূর্তে মেয়েটি রক্তাক্ত লুটিয়ে পড়লো মাটিতে .. আর তা দেখে উল্লাসে ফেটে পড়লো মেয়েটিকে ঘিরে থাকা শতেক লোক “ইসলাম কি জিন্দাবাদ .. মুজাহিদিন জিন্দাবাদ ..” শ্লোগান দিতে-দিতে .. এমন ভয়ঙ্কর বর্বর ভিডিওটি আমায় গত দু’দিন ধরেই আতঙ্কগ্রস্ত করে রেখেছে .. আমি আমার স্বামীর সঙ্গেই শুধু খবরটি-ই শেয়ার করেছি খানিক মুক্তি পাবার জন্য .. অতঃপর ব্লগ-এ শেয়ার করছি .. কিন্তু আমার সনির্বন্ধ অনুরোধ যাঁরাই ভিডিওটি অনলাইনে দেখেছেন তা যেন ভুলেও সংযুক্তি হিসেবে শেয়ার না করেন .. কেবল বার্তা হিসেবে অসহায় নজিবাদের পক্ষে জনমত গড়ায় কাজ করুন প্লিজ .. এবঙ ভিডিওটি বর্জন করবার জন্য অনুরোধ করুন বন্ধুদের ..